РЕГЛАМЕНТ (ЕС) № 28/2010 НА КОМИСИЯТА
от 13 януари 2010 година
за определяне на коефициент за отпускане на заявления за лицензии за внос, подадени от 1 до 8 януари 2010 г. в рамките на тарифната квота, открита с Регламент (ЕО) № 955/2005 за внос на ориз с произход от Египет
ЕВРОПЕЙСКАТА КОМИСИЯ,
като взе предвид Договора за функционирането на Европейския съюз,
като взе предвид Регламент (ЕО) № 1234/2007 на Съвета от 22 октомври 2007 г. за установяване на обща организация на селскостопанските пазари и относно специфични разпоредби за някои земеделски продукти (Общ регламент за ООП) (1),
като взе предвид Регламент (ЕО) № 1301/2006 на Комисията от 31 август 2006 г. относно определяне на общи правила за прилагане на тарифни квоти за внос на земеделски продукти, управлявани чрез система за лицензии за внос (2), и по-специално член 7, параграф 2 от него,
като има предвид, че:
(1)
Регламент (ЕО) № 955/2005 на Комисията (3) открива годишна тарифна квота за внос на 5 605 тона ориз с код по КН 1006, с произход от Египет (пореден номер 09.4097).
(2)
От предоставената информация съгласно член 5, буква a) от Регламент (ЕО) № 955/2005 следва, че заявленията, подадени от 1 януари 2010 г., 13 часа, до 8 януари 2010 г., 13 часа брюкселско време, съгласно член 4, параграф 1 от посочения по-горе регламент, се отнасят до количества, по-големи от наличните. Поради това следва да се определи до каква степен могат да бъдат издавани лицензии за внос, като се посочи коефициентът на отпуснато количество, който ще се прилага към заявените количества.
(3)
Следва да се преустанови и подаването на нови заявления за лицензии за внос по смисъла на Регламент (ЕО) № 955/2005 до края на текущия квотен период, в съответствие с член 4, параграф 2 от посочения по-горе регламент.
(4)
С цел осигуряване на ефикасно управление на процедурата по издаване на лицензии за внос, настоящият регламент следва да влезе в сила непосредствено след публикуването му,
ПРИЕ НАСТОЯЩИЯ РЕГЛАМЕНТ:
Член 1
1. Въз основа на заявленията за лицензии за внос на ориз с произход от Египет, отнасящи се до квотата, посочена в Регламент (ЕО) № 955/2005, подадени от 1 януари 2010 г. след 13 часа до 8 януари 2010 г., 13 часа брюкселско време, се издават лицензии за заявените количества, към които се прилага коефициент на разпределение в размер на 8,623076 %.
2. Подаването на нови заявления за внос, считано от петък, 8 януари 2010 г., 13 часа (брюкселско време), се преустановява до края на текущия квотен период.
Член 2
Настоящият регламент влиза в сила в деня на публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 13 януари 2010 година.